《寄惯穷老人还乡》
明代·李时勉

塞门迢递雁门开，疋马萧萧入楚来。从此云萝成隐逸，不妨水竹久徘徊。

归田剩有閒居赋，观国惭无济世才。自是因君怀旧隐，望乡频上凤凰台。

作者简介：（1374—1450）明吉安府安福人，名懋，以字行，号古廉。永乐二年进士。预修《太祖实录》，书成，升翰林侍读。永乐十九年，曾上书反对都北京。洪熙元年，以言事系狱。宣德初复官。官至国子祭酒。卒谥忠文。有《古廉集》。